Folkalender

Spillemandsværkstedet – Skanderborg & Silkeborg
2026-02-03 10:00 - 2026-05-26 17:00 (Europe/Helsinki) | AOF Silkeborg, Ørnsøvej 5-7, Silkeborg, 8600
Spillemandsværkstedet er et nyt undervisnings- og praksisfællesskab, som jeg starter i foråret 2026.
​
Udgangspunktet er et ønske om at skabe et rum for voksne, hvor folkemusik kan læres gennem tid, gentagelse og fællesskab – uden krav om niveau, tempo eller præstation.
Den fysiske undervisning foregår i Silkeborg og Skanderborg i samarbejde med AOF og tager afsæt i den spillemandstraditionen fra Søhøjlandet, suppleret med folkemusik fra resten af Danmark, Norge, Sverige og Finland.​
Spillemandsværkstedet er ikke et kursus i traditionel forstand, men et vedvarende værksted: et sted man vender tilbage til, og hvor musik læres som håndværk og levende praksis.
​
FAKTA
* Hvad: Spillemandsværkstedet – violinundervisning og læringsrum for voksne
* Hvor: Silkeborg og Skanderborg (AOF) samt online (mere info kommer snart)
* Hvornår: Start februar 2026
* Hvem: Undervisningen varetages af initiativtager Maja Kjær Jacobsen, violinist, komponist og formidler med mange års erfaring som udøvende musiker og underviser inden for dansk og nordisk folkemusik i både danske og internationale sammenhænge, opvokset i Virklund og bosat i Sorring.
* Målgruppe: Voksne (15 år +), begyndere såvel som øvede
Kort baggrund
Spillemandsværkstedet er udviklet som et alternativ til mål- og præstationsorienteret musikundervisning for voksne og arbejder med langsom, praksisbaseret læring med udgangspunkt i den midtjyske spillemandstradition som et levende håndværk.

Svendborg Jam
2026-02-28 14:00 - 2026-03-22 17:00 | Mølmarksve 102 Svendborg
Jam igen d. 22 marts kl. 14 til 17
Vel mødt og tag gerne en ven med.
Gratis kaffe og the.
Har du lyst til andre drikkevarer er du velkommen til selv at medbringe.
Man er også velkommen til st bidrage med lidt lækkert til kaffen /theen.
VEL MØDT
Ps man kan fint parkere på Mølmarksvej eller Rødeledsvej.

Laugsaften med Ribe Danse- og Spillemandslaug
2026-03-20 | Rosen Alle 3, 6760 Ribe, Rosen Alle 3, Ribe, 6760
Kom og dans. Laugsorkestret spiller op til bal. At deltage er normalt ganske gratis og ufarligt. Spiller du et instrument, så tag det med. Du er også velkommen til bare og lytte og kigge på. Vi glæder os til at se dig.

Dansting
2026-03-20 19:30 - 22:30 | Osramhuset, Valhalsgade 4, København, 2200 N
Tingluti inviterer til Dansting med danske, nordiske og internationale folkedanse med orkestrene Mandagsorkestret og Frøberg i Osramhuset.
. . .
Danseaften!
Der kan købes brød, øl og vand til rimelige priser.
Hvis du holder af at danse og er nysgerrig på at lære nyt, er det en oplagt mulighed, men der er ikke meget instruktion. Det er ikke nødvendigt at have en partner for at deltage.
. . .
Bus 6A holder nær Valhalsgade.
Nærmeste S-togsstation er Bispebjerg St.
Nærmeste Metrostation er Skjolds Plads (100 m)

Koncert med RAGNA
2026-03-21 19:30 - 20:30 | FOLK Aarhus, Frederiksgade 78C, Aarhus, 8000, Denmark
RAGNA (dk) har rødderne dybt nede den traditionsrige musik fra de nordiske lande. Med deres eget energiske udtryk farver de tonerne fra fortiden med nutidig nysgerrighed. Med Stine Elbæk på sang og violin manes stemningen fra svundne tider frem, solidt funderet på lyden af Carina Juuls smukt klingende nøgleharpe og Thomas Birchs 12-strengede guitar. Ragna lader tid og sted flyde sammen igennem de fællesnordiske toner og ord om dåd, savn og håb.
Ved denne koncert fejrer RAGNA udgivelsen af deres album af samme navn som kom ud i december 2025.

Tim Edey – KONCERTEN ER AFLYST i Haslev Folk Club
2026-03-21 20:00 - 22:00
På grund af sygdom er koncerten desværre aflyst.

Ragna // FOLK Aarhus
2026-03-21 20:00 - 22:00 | FOLK Aarhus, Frederiksgade 78C, Aarhus, 8000, Denmark
RAGNA (dk) har rødderne dybt nede i den traditionsrige musik fra de nordiske lande. Med deres eget energiske udtryk farver de tonerne fra fortiden med nutidig nysgerrighed. RAGNA består af Stine Elbæk, violin og vokal, Carina Juul Birch, nøgleharper og Thomas Birch, 12-strenget guitar og mandola.
RAGNA blander traditionelle melodier og sange med nykomponerede numre, og sætter en ære i at forny traditionen, så den lever. Musikken har inspiration fra middelalderballader, bluegrass og barokmusik. RAGNA har optrådt på festivalerne: Ild i Gilden, Musik over Præstø Fjord, Strib Vinterfestival og Tønder Festival.
RAGNA udgav i december 2025 deres debutalbum “RAGNA”

Åben dans med Fru. Madsens Team
2026-03-22 10:30 - 14:30 | Huset No.7 7400 Herning, Nørregade 7, Herning, 7400
Er du klar til at slippe dig løs? 💃🕺
Fru. Madsens Team inviterer dig ind i en verden af fed musik 🎶, sved på panden 😅 og et fællesskab, der giver dig energi! ✨
Tænker du, at folkedans er støvet og kedeligt? 🤔 Tro om igen!
Hos Fru. Madsens Team puster vi nyt liv i de gamle traditioner og mikser dem med moderne vibes. 😎 Her er der ingen sure miner 😠 eller stive kroppe 🤖 – kun ren danseglæde 😄 og masser af grin 😂.
Lyder det som noget for dig? 🤔 Smid fordommene over bord 🗑️ og kom og prøv kræfter med folkedansen på en helt ny måde! 🎉 🤩
Tør du give det et sving? 🌀
Priser:
Entre for medlemmer over 25 år/ikke studerende: 40 kr.
Entre for medlemmer under 25 år/studerende: 20 kr.
Entre for ikke-medlemmer over 25 år: 80 kr.
Entre for ikke-medlemmer under 25 år: 40 kr.

Søndagsdans på Museum Rebild
2026-03-22 14:00 - 17:00, 2026-03-29 14:00 - 17:00, 2026-04-05 14:00 - 17:00, 2026-04-12 14:00 - 17:00 | Museum Rebild, Rebildvej 25B, Rebild, Skørping, 9520
Hver søndag eftermiddag året rundt inviterer Rebild Spillemændene til gammeldans i museets sal. Repertoiret er for alle, også nybegyndere i gammeldans og folkedans.
Traditionen med søndagsdans har eksisteret siden museets start i 1951. Her vedligeholdes den himmerlandske dansetradition, som den har været kendt i mange generationer. Det foregår som et regulært bal, hvor musikken leveres af en af gruppe fra Rebild Spillemandslaug.
Som nybegynder er der rig mulighed for at danse med rutinerede dansere, hvilket er en god måde at lære trinene på. Alle kan deltage, selv om de ikke kender til folkedans i forvejen. Der er erfarne dansere, som kan lære fra sig, så alle får et par sjove og lærerige timer og måske bliver bidt af folkedansen. Der danses i et par timer, afbrudt af en kaffepause, hvor der kan købes kaffe og brød i museets cafe. Café og butik er åben søndage fra kl 13. Der er mulighed for at forudbestille kaffe og kage kl.14 når musikken starter, så er det klar til pausen kl. 15.30.

Claudio Rabeca Solo // FOLK Aarhus
2026-03-22 16:00 - 18:00 | FOLK Aarhus, Frederiksgade 78C, Aarhus, 8000, Denmark
Claudio Rabeca Solo tager publikum med ind i et musikalsk landskab, hvor musikken bliver til levende erindring, fælles bevægelse og modstand. Rabecaen – et gammelt folkeligt strengeinstrument – fungerer som en stemme, der bevæger sig på tværs af tid og sted og binder historier, viden og følelser sammen fra Pernambucos folkekultur og resten af verden.
Koncerten er mere end en musikoplevelse. Det er et rum for nærvær, lytten og fællesskab. Tradition forstås her ikke som noget fast eller nostalgisk, men som noget levende og i konstant bevægelse. Læring opstår gennem kroppen, landskabet og relationen til andre mennesker.
Den folkelige kultur træder frem som et sted for tilhørsforhold, udveksling og mangfoldighed – et sted, hvor forskellighed får lov at eksistere side om side.

Sunday Jam // Operaen Christiania
2026-03-22 18:00 - 23:45, 2026-03-29 18:00 - 23:45, 2026-04-05 18:00 - 23:45, 2026-04-12 18:00 - 23:45 | Operaen Christiania, Psyak 61B, København, 1440, Denmark
Jam Session @ Operaen Christiania You are welcome to bring your instrument or a beautiful voice and join the jam There will be Cold drinks, snacks and great music !! We are excited to see you:) Time: 18-23 Price: Donation based.

Boardgames & Creative Space//Operaen Christiania
2026-03-25 15:00 - 23:45, 2026-04-01 15:00 - 23:45, 2026-04-08 15:00 - 23:45 | Operaen Chrsitiania, Psyak 61B, København, 1440, Denmark
Were welcoming back our beloved Wednesday Cafe
Free entrance – 15-24
We have a small selection of board games, so your welcome to bring your own or donate one to the club
We will have
-Board games
-Video Games
-Paper and stuff for making beautiful Paper flowers
You can get your Flower with you home for only 35,-
The Doors open at – 15:00
The bar will be open with beer, chips & some good new deals
– 2x Tuborg Grøn & a bag of chips for 75,-
– 4x Tuborg Grøn for 100,-
– Toast for 20,-
We close the doors at – 24:00

Kom og dans
2026-03-25 19:00 - 21:30 | Kulturmaskinen, Frølageret, Odense, Farvergården 7, Odense, 5000
Allerede kl. 18.30 i Frølageret i Kulturmaskinen er der mulighed for at lære nogle trin, så du kan være med til at danse, når Folkemusiklauget Fynboerne spiller op til dans. Alle kan være med og det er sjovere at deltage end at se på. Bare spring ud i det, hvis du er nybegynder. Støt os ved at handle i baren. Gratis entre.

Asmâa Hamzaoui & Bnat Timbouktou (MA) — Aflyst
2026-03-27 19:00 - 23:00 | sankt johannes kirke, Blegdamsvej, København, 2200, Denmark
Koncerten er desværre blevet aflyst.
Alle købte billetter refunderes automatisk

Jubilæums-Thybal med Jensen og Bugge
2026-03-27 19:30 - 23:00 | Ellemarkskolen, Gymnasievej 10, Køge, 4600
De har begge stor erfaring i at spille til folkedans, både sammen og hver for sig, og har haft meget stor fornøjelse og udbytte af at være i praktik i hhv. Jæ Sweevers og Lang Linken.
Deres repertoire, som hovedsageligt er fra det jyske, har de lært af bl.a. Lilian Vammen, Peter Uhrbrand, Carl Erik Lundgaard, Hardy Thomsen, Klaus Pindstrup og Karl Skaarup. Og ikke mindst efter Dwight Lamb, som lærte melodierne efter sin morfar, Chris Jerup, der i 1893 emigrerede fra Vendsyssel til Iowa. Siden 2008 har Mette Kathrine Jensen Stærk og Kristian Bugge bestræbt sig på at lære alle Dwights bedstefars melodier og bringe dem med tilbage til Danmark og ind i det 21. århundrede.
Samtidig har de på konservatoriet desuden ladet sig inspirere, bl.a. til arbejdet i denne duo, af lærere som Anders Christensen, Kenneth Krak og Tove de Fries, der alle underviser i faget “Dans og spil til dans”.
Arrangementet er støttet af Statens Kunstråd.

Folkemusik jam i Flensborg
2026-03-28 18:00 - 23:30 | Kulturcafe Tableau, Kurze Straße 1, Flensborg, 24937
Violin-spiller Andreas von Hippel fra Flensborg organiserer normalt hver 4. Lørdag i måneden en jam i Flensborg
i “Kulturcafe Tableau”. I kan forvente musik fra de
anglo-skandinaviske egne.
Det er et hyggeligt mødested især for danske og tyske folk-musikere. Spørsmål? Skriv til jensis@gmail.com
Hilsen, Jens W.
Der Geigenspieler Andreas von Hippel aus Flensburg organisiert jeden 4. Samstag im Monat eine Session
im Kulturcafe Tableau in Flensburg. Es soll gerne um Folkmusik
aus dem anglo-skandinavischen Raum gehen. An der Schnittstelle zwischen Deutschland und Dänemark ist
die Session insbesondere ein Treffpunkt zwischen deutschen und dänischen Folk-Musikern.
E-mail: jensis@gmail.com

Jensen & Bugge 25 års jubilæum
2026-04-01 19:30 - 22:30 | Kulturmaskinen, Frølageret, Odense, Farvergården 7, Odense, 5000
Gruppen består af rigsspillemændene Mette Kathrine Jensen Stærk og Kristian Bugge. Så glæd jer til en herlig aften. Ballet er støttet af Statens Kunstfond og Odense Musikudvalg. Entre 100 kr., dog kun 50 kr. for unge under 25, folk med tilknytning til aftenskolen Skibhus 17:48, Grønland og medlemmer af Folkemusiklauget Fynboerne. Sodavand, øl, kaffe og te kan købes i baren.

Stålblå Katt // FOLK Aarhus
2026-04-08 19:00 - 21:00 | FOLK Aarhus, Frederiksgade 78C, Aarhus, 8000, Denmark
Stålblå Katt er et nystartet band fra den sydlige skånske slette. Musikerne mødtes på Skurup Højskole og drager i april på turné for at møde publikum med deres bud på nutidig folkemusik.
Stålblå Katt spiller urban folkemusik med den ene fod solidt plantet i traditionen og den anden i nutiden. Med strygere, trommer, harmonika og sang undersøger de, hvad der sker, når folkemusikkens tidløse klange rammer byens beton.
Forestil dig mødet mellem åbent landskab og rå byrum – mellem fjeld og asfalt.
Kom og oplev et ungt orkester med både nerve, nærvær og nordisk klang.

Basco & Jullie Hjetland + Floating Sofa Quartet på Kulturhus Gimle, Føllenslev
2026-04-10 20:00 - 22:00 | kulturhus gimle, Gl. Stationsvej 12, Føllenslev, 4591, Danmark
Basco er en drik fra folkemusikkens friske kilder, der fører dig ind gennem toner og tekster, og får dig til at vågne og se…
Bascos gnistrende spil, Jullies lysende stemme og en håndfuld skandinaviske forfattere har givet gamle nordiske viser liv på ny og forløser de hvirvlende melodier: med stemninger fra hurtige skotske reels, flyvende norske hallingdanse, polkaer under den danske sommer og elverpigernes ekko i de dybe svenske skove. Gennem den vilde og skønne strømmende inspiration glimter også alverdens musik, som de 5 musikere har hørt, spillet, danset, dyrket og elsket.

Phønix feat. SangKa – Hagge’s Tønder
2026-04-10 20:00 - 22:00 | Hagges Musik Pub, Vestergade 80, Tønder, 6270
Der er lagt op til en helt speciel koncertoplevelse, når det danske folkemusikband Phønix inviterer den kinesiske Guzhengspiller SangKa med på scenen.
Phønix’ energiske og groovy sange og melodier fusioneres med drømmende, harpe-lignende toner fra SangKas guzheng og sammen skaber de et unikt og spændende lydunivers, hvor østlige og vestlige musiktraditioner mødes. Det er traditionelle sange og melodier, nye kompositioner, rytmiske grooves og dramatiske fortællinger, der udspringer af både kinesisk og dansk musikkultur.
Phønix & SangKa har udviklet deres sammenspil gennem 10 år og manifesteret det i udgivelsen “Groovy Guzheng” fra 2017 og senest på Phønix nye album “Nådelands Ø”, hvor SangKa medvirker som gæst på en række numre.
Samarbejdet mellem Phønix og SangKa begyndte i en rå fabrikshal i Beijing, hvor de ved åbningen af det danske kulturinstitut opdagede deres musikalske kemi. Siden har de turneret sammen i både Danmark og Kina.

Na Leanai i Haslev Folk Club
2026-04-11 20:00 - 22:00 | Haslev Bibliotek, Mødesalen, Jernbanegade 62, Haslev, 4690
Na Leanai betyder børnene. Det betyder dog ikke, at vi skal have en flok børn på scenen; men Na Leanai er den yngre generation af den legendariske irske Sands-familie.
De er altså vokset op i en meget musikalsk familie, og de vil byde på en betagende sceneoptræden med deres versioner af familiens egne værker så vel som den øvrige irske traditionelle sangskat. De er gode til ballader med smukke vokalharmonier, men lige så veltrænede i mere friske og nutidige sange, altsammmen med den “rigtig” irske lyd med violin, bodhran og fløjte.
Na Leanai er kusinerne Ryanne Sands på violin og vokal, Eimear Keane vokal, Sorcha Turnbull på fløjte, bodhran og vokal samt deres fættre Fra Sands på guitar og backing vocal.

Kursus i g(l)emte danse fra Roskilde/Lejre
2026-04-12 13:00 - 16:00 | Valhøj skole, Rødager Alle 102, Rødovre, 2610, Danmark
Kom og oplev de nyudgivne danse og musik fra Roskilde-/Lejreegnen.
Gamle nodebøger og beskrivelser er gransket, bearbejdet og afprøvet af spillemænd og ”forsøgskvadrillen”
Det har resulteret i en NY dansebog og tilhørende nodebog med 80 traditionelle danse fra Roskilde-/Lejreegnen.
Danseinstruktørerne Susanne og Vill Plesner-Petersen vil i samarbejde med spillemand Peter Eget Hansen præsentere nogle af disse gemte/glemte danse og melodier.
Kom og prøv dem af på egen krop!
Medbring selv kaffe/te.
Tilmelding senest 29. marts 2026 til tilmeld@folkedansstorkbh.dk
Yderligere oplysninger hos Vill Plesner-Petersen tlf.: 25 15 98 61
